gentaiscool/nusaparagraph_emot huggingface dataset:
Sing garai wong kaget polahe menang undian sak liane undian iku asline yo ono werno-werno. Contone koyok pikirane iku ora tau ngiro nag bakal menang, terus atine ora arep-arep nag deke bakale oleh undian, terus saking akehe urusane sing diadepi sampek lali nag tau melok undian. Nah perkoro-perkoro maeng termasuk salah perkoro sing iso dadekno wong iku maeng pas oleh utowo menangno undian. Tapi ono wong sing arep-arep menang terus menang tapi yo isek jumbul soale lali nag deke melok undian. Sak liyane iku sing biasane kedaden yo mesti kelakoane iku mesti aneh-aneh soale saking bungae sing dadekno pikirane wong iku maeng lali sembarang-barang sing ono nang pinggire.

Emotion: surprise
Awak dhewe mesthi duwe konco utowo tau delok wong sing garapani kui yen misale krungu ono sing meteng langsung ngitungi usia kehamilane karo usia pernikahane. Aku bingung karo wong-wong sing koyo ngono kui. Fungine kanggo ngopo. Ngitung kui angel. Kenopo awak dhewe kudu repot-repot mikir kanggo perkoro sing kudune ora perlu. Iya, iso wae wong sing durung suwe nikah kui kesusu nikah mergo sing wedok wis meteng disikan. Yen wis ngerti, awak dhewe arep ngopo, mungkin pertanyaane sing luwih tepat kui, awak dhewe iso ngopo yen wis ngerti perkoro koyo ngono. Ora ono sing iso awak dhewe lakoke kecuali ora ngurusi urusane wong liyo.

Emotion: surprise
Rasa primordial utowo ngebangke sukune dhewe neng Indonesia kui isih gede banget. Nanging masalahe rasa bangga iki tekan ngedelok rendah wong-wong sing sukune beda. Biasane kui, sing kerep dibanding-bandingke kui perkoro fisike. Sing paling kerep dilok-loki kulite. Dulur-dulur sing seko Indonesia bagian wetan kui rata-rata duwe kulit sing ireng. Perkoro kulit kui sing dadi bahan wong ngerundung dulure dhewe seko Indonesia wetan kui. Wong sing kulite putih kui uga dadi bahan olok-olokan wong. Biasane kui seko sedulur dhewe seko etnis Tionghoa. Senadyan akeh suku-suku neng Indonesia sing duwe sing uga putih, nanging etnis Tionghoa iki sing kerep dadi sasaran perundugan. Awak dhewe ora gelem perkoro iki terus-terusan lan lanjut neng generasi seterus. Awal dhewe ora pengen anak putune dhewe kui gelud mung perkoro sing sepele.

Emotion: angry
Wingi Pak Ganjar Pranowo Gubernur Jawa Tengah nrima penghargaan lingkungan Green Leadership Nirwasita Tantra 2021.  Penghargaan iki kanggo ngeregani wilayah Jawa Tengah sing wis bisa njaga lingkungane. Kanggo Ganjar, sawise oleh penghargaan iki udu wayahe mandheg. Nanging malah sak walike, kabeh kudu luwih giat lan semangat kanggo luwih apik maneh anggone ngeramut lingkungan. Nrima penghargaan iki sakjane pesan moral kanggo kabeh wong lan stakehol sing ana ing Jawa Tengah supaya ora keliwat seneng. Kudu luwih telaten, semangat kanggo ngeramut lingkungan lan dadi percontohan kanggo daerah liyane. Mula kabeh kudu bisa njupuk peran kanggo ngeramut lingkungan wiwit saka warga, pamrentah, DPRD, nganti gubernur.

Emotion: happy
Onok salah siji kejadian sing paling menyedihkan gawe awakku, yaiku pas aku dadi korban tabrak larine ibu-ibu sing ngawur. Sing marai kejadian iku menyedihkan banget iku peristiwane pas aku lagi ngadepi UNAS SMA, bahkan UNAS e yo durung mari tapi aku dadi korban tabrak lari. Kejadiane iku pas aku buru moleh les gawe persiapan UNAS fisika, moro-moro gak onok abang gak onok ijo onok ibu-ibu nubruk aku dan langsung kabur ngono ae. Awale aku gak popo, soale wong-wong podo nulungi aku. Tutuk omah, aku buru nyadar nek onok luka nang siku tengenku. Akhire diobati lah koyok biasa. Sing marai aku tambah sedih iku pas tanganku keroso kaku dan gak isok digerakno, padahal aku kudu sinau gawe ngadepi UNAS. Sumpah, ndek kono aku bener-bener ngeroso sedih banget tapi gak isok berbuat opo-opo, dan iku marai aku tambah ngeroso gak guna.

Emotion: sad
Sing marake awak dhewe wedi neng panggon sing awak kenal kui, awak dhewe ora apal lan ngerti persis karo lingkungan anyar kui. Menungso kui duwe kemampuan adaptasi sing apik. Nanging ora kabeh menungso iso adaptasi kanthi cepet. Ono beberapa wong sing ngebutuhke wektu luwih suwe ben iso nyaman karo lingkungan anyar. Sing marake awak dhewe angel beradaptasi kui, mergo awak dhewe wis biasa karo lingkungan utowo panggon awak dhwe tinggal sak durunge. Juk sing iso marake tambah angel, awak dhewe ora iso nemoke hal sing podo seko lingkungan awak dhewe sing biyen karo lingkungan sing anyar. Yen misale ono sing podo, awak dhewe iso adaptasi luwih cepet.

Emotion: fear
Body shaming iku singkate ngenyek fisik e uwong. Mulai ngenyek lemu lah, elek lah, ireng lah, cebol lah, dan sek akeh bentuk penghinaan liyane. Padahal fisik e uwong iku teko konone dewe wes koyok ngono dan gak bakal isok diubah, kecuali nek kate operasi plastik. Wes ngono, ngehina fisik iki nek keterusen isok sampe nyinggung SARA sisan lho, opo maneh nang hal ras. Hal iku mergo ras iki kuat hubungane karo fisik e seseorang. Semisal ras mongoloid sing roto-roto nduwe singular eyelid. Nek misal awakmu ngenyek uwong iku singkek mergo mripate sing cilik, iku isok berujung dadi rasisme sisan lho.

Emotion: angry
Awakmu pasti akeh banget ndelok karya lukis sing nang bagian ujung lukisane iku dikeki coretan sing biasa dijenengi watermark. Karya lukis sing dimaksud iki kabeh jenis karya lukis, sing asli nang kanvas ambek sing bentuk digital. Gawe awakmu sing hobi ngelukis, ojok lali gawe ngekeki watermark nang lukisanmu. Watermark iki gak usah sing angel-angel. Onok beberapa cara gawe ngekeki watermark. Siji, nganggo tanda tanganmu. Loro, nganggo coretan sing mbulet dan gak bakal onok uwong isok nirukno sak liyane awakmu tok. Telu, nganggo logo gawenanmu dewe nek lukisane iku dalam bentuk digital. Iku mau cara-cara sing paling sederhana nek kate nggawe watermark.

Emotion: angry
Nek pas wayahe evaluasi mbarine event rampung, onok siji sing paling tak wedeni, yaiku panitia siji ambek panitian liyane iku senengane podo nyalahno siji ambek liyane maneh. Iyo nek kabeh iku isok nerimo dengan pikiran sing adem, tapi buktine kan igak. Pas onok momen nang ndi bendaharane nyalahno koor konsumsi soale salah ngitung budget sing marakno anggarane dadi gak karuan, arek iku mau ketok koyok gak ngelawan dan meneng ae. Pas tak delok, drijine wes tremor. Pas tak rungokno, ambekane mulai gak karuan. Gak suwe, arek iku mau izin gawe nang jedhing. Aku sing curiga izin sisan sak marine arek iku mere. Akhire aku coba ngetuti de’e. Bener ae, nang jedhing, arek iku wes jongkok sambil nyekeli sirane. Wes jelas nek arek iki kenek serangan panik. Aku langsung ae nenangno de’e dan ngancani de’e terus sampe kondisine stabil. Mbasio suwe, mending ngene timbang arek iki tak jarno ngono ae.

Emotion: fear
Klambi padha rupa lan werna karo wong liyane kuwi pancen dadi babagan sing biyasa. Pabrik kuwi ora mung produksi siji, nanging sing bisa ditangani yaiku cara nganggo klambine kuwi lan uga piye awak dhewe bisa padu padhane klambi iku dadi gaya sing ora pasaran lan ora kalah karo wong liya. Miturut survey, wong mesti kerasa ora nyaman yen ning panggonan umum nganggo klambi sing padha karo wong liya, amarga kuwi sing bisa dilakoni yaiku nemokake ciri khas saka awak dhewe kaya saka printilan werna, sabuk, sepatu, lan uga sak panunggale. Senajan padha, rasa wong sing ndelok kuwi ya mestine ora padha. Kamangka, ayo nemokake gayane awak dhewe ben bisa dadi identitas. 

Emotion: shame
Aku kate pesen siji nang awakmu. Nek isok yo, ojok sampe ketinggalan kendaraan umum apa pun iku jenise. Mulai teko bus, sepur, pesawat, dan liyane maneh. Ketinggalan kendaraan umum iki akeh banget rugine gawe awakmu. Mulai rugi tenogo sampe rugi duit. Rugi tenogo, soale awakmu kudu gopoh gawe berangkat nang panggon pemberangkatan. Untung nek awakmu sek isok numpak, lah nek ketinggalan, kan pegel nang awakmu dewe wes pegel awak mergo mlayu-mlayu, pegel ati sisan. Terus rugi duit, soale hampir kabeh tiket kendaraan umum iku gak isok dibalekno nek awak dewe ketinggalan. Mbasio nek pesawat iku isok, tapi awakmu mek entok 10 persen e tok.

Emotion: surprise
Asline yo wong sing salah mlebu jeding iku durung karoan nag isin soale panggonan jedinge barang yo ora jelas endi sing bener-bener ono tandae ambek ora. Terus yo ono sing ora ono tandae barang nag ono sing dikususno kanggo wedok ambek lanang. Nah sing garai isin iku maeng biasane nag ancene mlebu jeding sing wes bener-bener ono pengecualian nang jedinge maeng, ambek wes ono tondone sing jelas-jelas negasno nag iku maeng ancene dibedakno. Nah iku maeng nag mlebu lagek isen polahe wes ono pembedaan iku maeng. Mangkane nag  isin mlebu jeding iku biasane nag ancene jeding iku maeng wes ono tengerane tapi ora nyedekno lagek isin pantes.

Emotion: shame
Awak dhewe kudu ngeoro jijik utowo ngeroso gilo yen awak dhewe delok khewan-khewan aneh ono neng omahe dhewe. Khewan sing tak maksudku khewan-khewan sing dianggep jijiki karo wong-wong koyo coro, tikus, lan khewan liyane. Kui tandane omahe dhewe kui lagi reged. Awak dhewe kudu ngelakoke sesuatu supoyo awak dhewe ora resik. Mungkin omahe dhewe sing ninggali mung awak dhewe lan ora ono tamu sing teko. Nanging, awak dhewe tetep tinggal neng kono. Awak dhewe isih turu neng kono. Mosok awak dhewe tinggal neng omah nanging rasane koyo turu neng panggon kanggo guak sampah. Awak dhewe kudu ngehargai opo sing awak dhewe duwe. Salah sijini, ngeresiki omahe dhewe supoyo ora dadi panggon sing koyo kandang wedhus.

Emotion: disgusted
Amandel kuwi dadi salah siji penyakit sing ngganggu ning bagian pangkale gulu. Amandel iki fungsine kanggo ngatur kekebalan awak, nanging yen radang, amandel iki uga ngganggu kesehatan kaya tenggorokan lan uga liyane. Kamanga, amandel iki kudu diilangi liwat operasi. Operasi amandel iki dudu operasi gedhe kaya operasi pencernaan, nanging ya mbutuhake persiapan. Persiapane yaiku 2 minggu sak durunge operasi ora oleh ngombe obat antiinflamasi amarga ningkatake risiko pendarahan kang gedhe. Kaya operasi liyane, operasi amandel iki uga butuh poso kanggo ngindarake radang paru amarga asam lambung aktif. Banjur yen lagi watuk ya ora oleh ngelakoni operasi amandel lan bisa ditunda. 

Emotion: fear
Setaun sepisan, Yanti mesti ngelakoni cek kesehatan lan taun iki kayane sing paling ngageti amarga jebul Yanti duwe penyakit kista ning rahim. Kista kuwi nyebabake Yanti dadi sering lara pas haid lan uga kerep pendarahan. Yanti ngerasa yen iki wis tahapan bahaya amarga kista iki wis njalar lan yen dijarno malah bisa dadi penyakit sing luwih serius. Nganggo BPJS lan asuransi saka kantor, Yanti ndaftarake jadwal operasi. Nanging Yanti wedhi banget amarga dekne ora tau operasi. Tangane kemringet lan dokter butuh ngewenehi penenang amarga Yanti keweden banget. Banjur pas dekne wis kena bius, Yanti baru bisa dioperasi lan diangkat kistane. 

Emotion: fear
Wong sing meteng iku yo ono sing jumbul soale metenge maeng ora dikarepno. Nah perkoro iku kedaden yo polahe dewe. Mangkane kabeh wong gerang mesti nganjurno anak wedoke mileh konco sing temen ambek sing apik ben ora dadekno perkoro meteng sing ora dikarepno. Anjuran iku yo ora teko wong tuo tok, tapi teko guru-gur siong ngulang nag sekolahan barang yo mesti ngulangi ambek dudohno endi konco sing apik ambek koco sing elek. Mangkane nag konco sing sekirane ora pantes dijak konco yo ojo dikancani soale iso dadi sing koyok ngunu goleko konco sing ancene apik ambek cocok karo atimu soale iso mengaruhi uripmu mboh iku apik utowo elek. 

Emotion: surprise
Koyok biasa, aku moleh sekolah pas wes disusul ambek supirku. Moro pas tutuk omah, aku krungu mamaku telponan sambil nangis. Aku bingung, opo’o iki mama, mbari entok kabar opo. Terus pas mari nelpon, mama langsung meluk aku dan ngomong nek operasine mbah kakung gak berhasil dan meninggal ndek rumah sakit. Aku langsung nangis kejer dan bales meluk mamaku. Gak suwe, aku dikongkon mamaku adhus terus berangkat nang omahe mbah kakung. Selama aku adhus, aku gak mari-mari nangise. Bahkan sampe aku budhal nang omahe mbah kakung, aku sek nangis terus. Pas ndelok jenazahe mbah kakung, aku tambah kejer pindo dan akhire aku ditempatno nang kamare tanteku cek gak nguwasi mbah kakung dan isok tenang. Tapi tetep gak isok, aku tetep nangis gero-gero.

Emotion: sad
Toilet umu iku fasilitas sanitasi sing isok digawe sopo ae dan biasane onok nang ndi ae. Mulai teko Supermarket, Toko Buku, Masjid, Mall, Rest Area, Stasiun, Bandara, Halte, dan sek akeh liyane maneh. Nek didelok maneh, ben toilet umum iku pasti onok simbol-simbol khusus e. Simbol iku fungsine gawe nandakno toilet iku gawe jenis kelamin sing endi. Nang Indonesia, simbol sing onok nang ngarep pintu toilet umum iku biasane onok telu, yaiku gawe lanang, gawe wedok, karo gawe difabel. Kadangan sisan onok toilet khusus gawe wong sing ngeramut bayine. Ben jenis toilet iku mau fasilitase bakal bedo sisan sesuai kebutuhan dewe-dewe.

Emotion: shame
2 Agustus dadi dina sing wis dienteni karo Mbakyuku. Bocah kelairan 1997 iku wis wani kanggo dipek bojo wong liya. Aku minangka adhike sing paling ragil uga seneng nalika ndelok mbakyuku seneng ngguya ngguyu wong loro karo kakang mase ning kuwade. Upacara rabine wis diwiwiti isuk jam 9. Kaliwarga saka manten kakung uga teka bres saka Jogja. Sawise upacara adat, adicara sak marine yaiku mbakyuku nrima tamu saka undangane. Tangga teparuhku uga teka kabeh lan padha bungah ndelok mbakyuku akhire wis dadi bojone wong. Adicara iki rampung jam 11 bengi. Aku ngewangi mbakyuku kanggo ngeresiki raine sing mari dipacaki. Eseme mbakyuku ora luntur amarga dheweke seneng banget ana ing dina rabine iki.

Emotion: happy
Cah cilik pas nangis kerep dijanjeni macem-macem. Koyo bakal dijak neng mal misale, tekan sing sepele koyo diajajake es krim. Pokoke, ngejanjiki opo wae sing dee senengi ben ora nangis. Nanging, ono wae wong tuwo sing nganggep kui omongan kui mung sekadar omonang ben anake anteng. Padahal, anak ngerti nek omongan sing koyo ngono kui janji lan janji kui kudu ditepati. Yen wong tuwone ora nyauri janji kui, iso ngaruh neng tabiate anak. Anak bakal ora gampang percoyo karo omongane wong. Padahal, iso percoyo karo wong kui kemampuan sing dibutuhke. Maknae, seko saiki wong tuwo kudu ngati-ngati pas ngomong. Ojo ngasi ngejanike hal-hal sing ora iso dilakoni.

Emotion: sad
Kedadian sing uga marai isin, grogi, lan canggung kuwi yen pas lagi ana kegiyatan kaya nyanyi, nari, utawa main musik ning panggung malah salah. Sing paling kethok yaiku pas nari amarga gerakan kuwi luwih kethok lan kadhang uga bisa mbuyarake formasi lan gerakan sing wis diwenehake. Yen penampilane dhewenan iki isih bisa dimaklumi. Nanging yen bareng kuwi uga bisa ngerusak liyane. Amarga kuwi, kesenian pertunjukan iki angel lan uga mbutuhake konsentrasi sing dhuwur ben ora salah gerakan lan buyar banjur marai isin. Yen ana wong sing ngomong seni kuwi gampang paling durung tau ngalami rasane demam panggung kanthi ndredeg lan salah gerakan. 

Emotion: shame
Demo gede-gedean sing ana ing kecamatan Sukamaju saiki tambah parah. Akeh wong sing padha mudhun ing dalan kanggo demo ning kantor kecamatan. Wong demo iki jebule amarga ana 2 golongan kelompok agama sing padha ilok-ilokan. Ana agama sing disinggung amarga nyanyi sampe tengah wengi langsung ora trima. Akhire agama iki nyerang agama sijine lan ngomong yen corong ing panggon ibadahe kudu meneng amarga ganggu banget. Loro kelompok agama iki padha muring-muring lan akhire padha demo dewe-dewe. Wak Camat sing delok kedadean iki langsung mudhun supaya ora tambah panas lan nggarai mecah kerukunan antar umat beragama sing wis damai pirang-pirang taun iki. 

Emotion: angry
Pas awak dhewe lagi neng perjalanan sing adoh, koyo mudik misale, awak dhewe ora iso milih-milih panggon kanggo nguyuh utowo ngising. Pilihan awak dhewe terbatas. Senadyan kamar mburine podo reged, awak dhewe ora iso nolak pilihan kui timbangane awak dhewe dadi ngompol neng jero kendaraan. Supoyo awak dhewe ora mesthi neng kamar mburi sing reged kui, ono beberapa hal sing iso awak dhewe lakoke. Sing kesiji, awak dhewe iso neng kamar mburi neng omah disik sak durunge lungo. Sing keloro, awak dhewe kudu ngatur omebanan lan panganan sing awak dhewe konsumsi. Apike pas perjalanan awak dhewe ora usah ngombe lan mangan sing keakehan.

Emotion: disgusted
Ben awak dewe ndelok onok uwong sing keracunan panganan, wong-wong pasti podo cepet-cepet nggolek banyu klopo enom. Banyu iku mau bakal diombekno nang wong sing keracunan mau. Dan iku wes dilakoni ambek hampir kabeh wong nang Indonesia. Awakmu tau mikir gak, opo’o kudu banyu klopo, opo’o gak banyu utowo obat liyane? Dadakno, banyu klopo iku nduwe kandungan antibakterial sing cepet banget gawe ngilangno racun sing onok nang njero awak. Wes ngono, banyu klopo iku tergolong murah dan gampang digoleke, makane sek akeh uwong sing ngandelno banyu klopo nek onok sing keracunan. Dadi nek misal awakmu utowo wong nang sekitarmu keracunan, langsung ae kekno banyu klopo.

Emotion: disgusted
Wong iku mesti ono sing geting ambek jijik karo sing jenenge sampah yo ono sing ora barang. Terus sing jenenge sampah iku maeng opo? nah sing diarani sampah yoiku termasuk barang sing ancene bekase digawe wong terus wes ora kanggo akhire dibuak iku sing jenenge sampah. Nah garai wong iku jember ambek jijike pol nag nguwwasi sampah iku asline teko barang sing metu sak wise sampah iku tumpuk-tumpukan, contohne koyok set, terus ambu sing ora enak, ambek kadang ono cacing barang. Nah perkoro iku maeng sing iso garai wong sing masih iku maleh jijik mergo ora mentolo polahe saking ora karoane bentukane maeng.

Emotion: disgusted
Pas aku lan adiku isih cilik, awak dhewe wong loro iki sok ngeroso mual yen lagi numpak mobil. Pas kui, awak dhewe durung biasa numpak mobil dhewe. Pas diajak eyang numpak mobil, dalan-dalan neng luar kota, kui awak dhewe seneng. Nanging mesthi, awak dhewe utowo salah siji seko awak dhewe ono sing mukok neng dalan. Pas aku wis rodo gedhe, aku wis ora gampang mukokan. Disik kui, aku kerep mukok neng dalan kui mergo adiku disik sing mukok. Tau pas kui, awak dhewe dijak plesiran neng Jakarta. Neng tengah dalan awak dhewe wis mukok. Bejone, ibuku langsung ngerti dadi mukoane isih sempet ditadahi plastik. Aku pas kui ora langusng keroso mual. Nanging suwe-suwe, mukokane kui kebayang. Dadine aku uga melu mukok. Nanging sayange, mukokanku ora sempet ditadahi kresek. Dadine ngeregeti mobile eyangku.

Emotion: disgusted
Yen aku arep neng endi-endi seko omah, aku mesthi ngeliwati prapatan Terminal Giwangan. Prapatan iki paling rame sepanjang dalan Imogiri Timur. Pas lagi dino Sebtu karo Minggu awan, montor sing arep liwat kono iso kejebak bangjo tekan peng 3 luwih. Bayangke wae nek mobil, meshti kuku ngenteni suwe banget neng kono. Nek tak delok-delok, wong males banget ngeliwati prapatan kui. Rupane podo kecut pas lagi macet kui. Sing marai rame kui, mobil-mobil sing seko luar Yogyakarta. Biasane wong-wong kui plesiran neng pantai Bantul utowo Gunung Kidul. Dadi pas awan tekan sore kui, prapatan Giwangan sing sisih kidul kui mesthi rame banget.

Emotion: angry
Yen awak dhewe ngelesi utowo ngajari anak renang kui awak dhewe ora oleh wedi pas anake dhewe kui kelelep. Kelelep kui uga bagian seko ajar renang kui dhewe. Yen anake dhewe ora ngerti piye rasane kelelep kui, anak ora bakal iso usaha lan mikir, piye carane supoyo aku ora kelelep. Awak dhewe uga kudu percoyo karo pelatihe. Pelatihe kui ora mungkin nyilakani anak didike. Dheweke wis duwe pengalaman ngajar renang suwe banget. Dhewek ngerti yen kelelep pas ajar renang kui lumrah. Dheweke uga bakal jagani anake dhewe. Yen misale, amit-amite, anake dhewe kelelep lan ora jedul meneh, pelatih kui wis siap kanggo nyelametke anake dhwe.

Emotion: fear
Nag jareku roso seneng apik ae diwujudno opo maneh roso seneng polahe oleh penghargaan sing teko prestasi. Roso seneg polahe perkoro iku ancene wajar kedaden nang uripe mengungso opo maneh kanggo wong awam sing durung ngerti teknologi modern. Tapi roso ngunuku yo kudu dijogo ben ora dadekno roso mangkel utowo geting teko wong liyo sing delok wong oleh penghargaan maeng. Soale kadang ora kabeh wong iku seneng delok wong seneng. Nag wes metu roso mangkel maeng iso dadekno perkoro, mboh iku perkoro apik utowo elek, pokoke mesti ono perkoro sing dadekno roso seneng iku dadi roso geteng, iri, ambek kadang iso dadi musuh.

Emotion: happy
Panganan sing wes endut iku ancene iso dadi barang sing digetingi utowo jijiki. Tapi kabeh iku kan karek endute maeng, nag endute iku ora nemen terus isek kenek diresiki biasane se ora masalah mergo isek kenek dibuak sing endut terus sing resik iku isek kenek dipangan. Nah seje maneh nag endute iku sampek kenek perkoro sing wes ora kenek diobrak-obrak utowo diresiki maeng contohne koyok kenek perkoro sing jemberi yoiku kenek telek, kenek barang sing ancene wes endut terus nepleke nemen. Nah nag wes koyok ngunuku mesti panganane bakale endut nemen terus ora kenek diresiki. Nah biasane ngunuku wes ora kenek diapak-apakno maenh opo maneh dipangan. 

Emotion: disgusted
Aku krungu saka ibuku yen wong sing omahe ana ning pojok kampung kuwi saiki wis pindah omah amarga kisinan sering gelut karo bojone perkara utang piutang. Saban dina, mesti ana tukang tagih sing teka menyang omah lan nggedhor lawang uga nakoni tangga-tanggane babagan identitas wong kae. Nanging wong kuwi ora tau ngetok barang setitik. Ana sing ngomong yen wong kuwi minggat menyang Bali, uga ana sing nggomong yen wong kuwi wis ngedol omahe banjur ora nemoni wong sing diutangi kanggo mbayar. Wong iki wis dadi guneman tangga kanthi ibuku melu gregeten amarga utange sing kudune dadi rahasia keluarga kuwi wis nggunung lan krungu tangga. 

Emotion: shame
Wong sing kerep gerap utowo kerep olahraga kui biasane kui sikile mambu. Yen awak dhewe duwe sikil sing mambu, awak dhewe dadi isin yen arep ketemu wong pas lagi copot sepatu. Supoyo mambu sikile dhewe rodo berkurang, ono beberapa hal sing iso awak dhewe lakoke. Sing kesiji, awak dhewe kudu kerep ganti kaos kaki. Awak dhewe iso ganti kaos kaku kui rong dino pisan. Awak dhewe uga ngumbah kaos kaki kui kanthi resik. Sing keloro, awak dhewe kudu sregep ngumbah kasute dhewe. Sing ketelu, pas adus awak dhewe uga ngerisiki bagian sikil. Yen awak dhewe ngelakoke perkoro-perkoro kui, awak dhewe iso ngurangi mambu ora enak neng sikile awak dhewe.

Emotion: shame
Aku kui wonge wedi banget kanggo operasi. Neng bayanganku, operasi kui ngeri banget. Senadyan sing operasi kui mesthi dokter sing wis ahli, nanging tetep wae ono sing marake aku gamang. Jenenge menungso sing iso salah, dokter kui uga iso salah. Wedene mergo doktere teledor wong sing diopresi kui iso ciloko. Sak liyane kui, aku uga ngebayangke panggon utowo ruangan operasi sing medeni. Aku bayangke ono neng ruangan sing gelap, terus ono lampu sing nyorot padang banget. Mata doktere kui keroso adem banget, koyo wong jahat sing arep ngecilakani. Akeh peso-peso sing landep sing diselehke neng samping kasur. Aku ngebayangke doktere kui ngebelek wethengku lan akeh getih sing metu.

Emotion: fear
Ekpektasi kui sumber seko kabeh roso kuciwo. Yen awak dhewe ora gelem ngerasake sedih mergo percoyo karo wong, awak dhewe kudu midunke utowo ngilangke ekpektasi marang wonge kui. Pikirane awak dhewe kerep bayangke kahanan utowo sifat-sifat sing paling ideal. Prasangka kui awak dhewe entoke seko opo sing awak dhewe delok seko fisik utowo tabiat wonge kui. Nanging, kesan sing awak dhewe delok kui durung tentu podo karo kenyataane. Iso wae awak dhewe durung kenal wonge kui cerak banget utowo dhewe isih delike sifat asline neng panggon umum. Awak dhewe mesthi iling yen ora ono menungso sing sempurna. Mergo awak dhewe ora iso matike sifate seko awal, awak dhewe kudu midunke ekspektasi kui.

Emotion: sad
Begal iku kedaden meh ben dino nang Indonesia. Hal iku mergo aku mesti ben ndelok berita, pasti onok siji berita tentang penangkapan pelaku begal sing dilakoni polisi. Cara sing dilakoni polisi gawe nangkep pelaku begal iku yo muacem-macem, dan roto-roto iku podo ampuh kabeh. Tapi onok loro sing paling sering tak uwasi. Siji, langsung nggrebek pelakune iku mau. Loro, nyamar dadi korban ben isok nindak pelaku luwe gampang. Pokoke intine langsung ngampiri pihak pelaku ben isok ditindak dan pelakune gak kabur kaburan maneh. Dan nek tak delok, cara nomer loro iku sing paling efektif soale pelaku iku mau luwe gampang dijak kompromi dan luwe gampang dibujuki sisan.

Emotion: fear
plesiran nandi nandi wae iki mesti onok macet e ning dalan. ora usah muring-muring yen wes kenek macet ning dalan. akeh cara supaya ora gampang nesu . salah sijine yoiku . isok nyetel lagu sing disenengi ning jerone montor. sangu panganan akeh kanggo nak dalan . ojo lali sak ngombene sisan ben ora kesereten.  yen nggowo anak cilik digawani dulinan senengane sing biasane digawe ojo lali digawani susu sing akeh ben ra kentekan nang dalan. yen panas iki ac ne montor e digedekno. iso dulinan games ning hp sing disenengi ben ora mbelenger ngenteni dalanan macet. akeh carane ben ora usah nesu nesu sing nggarai tambah panas pikiran. 

Emotion: angry
Aku disik pas jaman kuliah garapane latian karo nampil nari wae. Sak liyane kuliah, aku ora melu kegiatan opo-opo meneh sak liyane nari mau. Pas kui tau, sanggarku nampil neng acara sing gedhe banget neng kampus. Pengisi acara neng acara kui okeh banget. Supoyo teratur, awak dhewe dikei nomor urut. Bejone awak dhewe, sanggarku entuk urutan terakhir, artine penontone luwih akeh. Nanging, awak dhewe kuciwa banget pas dino acarane. Awak dhewe dimajuke urutane dadi sing paling awal. Padahal, neng acara pembukaan kui durung ono akeh wong. Sing marai tambah mangkel meneh kui, sing jupuk urutane dhewe kui sanggar tari liya. Awak dhewe wes grundel-grundel pas kui. Awak dhewe curiga yen sanggar tari kui duwe wong buri ben iso genteni awak dhewe.

Emotion: angry
Pas awitan tahun 2022 iki aku asline duwe proyekan ambek konco-konco kanggo gawe modul bahasa inggris ambek salah sijine lembaga sing ono nang koto Tahu Taqwo. Tapi pas wes awak dewek ate mlaku tibake ono ae wong sing nyrobot peggawean iku polahe deke iku dulure bose. Koncoku ambek aku mesti mangkelah, sak mangkel-mangkele soale wes setuju terus ono tanda tangan kesepakatan barang kok tibake malah koyok ngunu. Tapi jarene koncoku awak dewek iku judu sabar koyok jarene wong-wong tuwek biyen srengen iku wes gawane menungso, tapi wong sing apik iku kudu iso ngendalikno roso srengen iku. Dadi koncoku maeng saing ngongkon aku sabar langsung lunggoh terus ngombe banyu entek akeh. 

Emotion: angry
Tahun 2022 lan 2023 bakale dadi tahun sing paling ndredegake kanggo para karyawan amarga bakal akeh banget PHK sing dadi buntute efek rampung pandemi. Ning taun iki uga bakal dadi taun sing peteng kanggo para perintis bisnis amarga angel golek investor. Nanging yen wis kadung kedaden arep piye? Ana cara sing bisa mbalekake semangat kanggo golek kerja maneh. Carane ngevaluasi apa wae hasil kerja sing wis dilakoni ning panggon kerja sak durunge. Evaluasi iki bisa marai awak dhewe ngerti kemampuan awak dhewe lan bisa ngerti kemampuan apa wae sing bisa ditingkatke. Banjur yen wes evaluasi, awak dhewe bisa ngerti dalan karir iki arep digawa marang ngendi. 

Emotion: sad
Berhubung dino iki aku kuliah sampe patang matkul dewe, akhire aku buru isok moleh nang kos mbari maghrib. Mergo aku pegel sisan, dadine aku mutusno gawe langsung moleh ae. Biasane aku markirno motorku nang parkiran cedek Perpusat, tapi kali iki aku parkir nang parkiran Lembah. Otomatis aku kudu ngelewati Taman Soshum. Sakjane aku wes rodok ketar ketir soale nang kono iku onok akeh pol penampakan e. Dan bener ae, buru ae aku lewat ngarep gedung FEB, moro onok mbak-mbak klambenan putih dan onok bercak getih e dadah dadah nang aku. Aku langsung mlayu buanter sampe tutuk parkiran. Gak atek leren gawe ngatur napas, aku langsung tancap gas gawe balik kos saking wedine. Babahno sesek napas dilut, penting gak ndelok mbak-mbak sing mau.

Emotion: fear
Pas dolan nang kota Pahlawan biasane aku liwat pinggire GBT sing bangunane iku kekepung ambek tambak sing ora karoan ombone. Tapi sing garai jijiki iku pinggire kono sekitar 3 kilo meteran iku ono sampah sing mundung-mundung duwure megilan. Nah nag ketiga ancen mok ambu ambek ora bleber nang endi-endi. Tapi nag wayai udan-udanan iku jemberi ora karoan soale ono sampah sing kemleler sing ketok teko dalan terus ambune barang iso garai wong loro weteng. Mangkane nag aku dolan mrono mesti aku palang lewat kota dalan gede ora dalan alternative koyok ngunu. Yo ancene enak tapi yo garai mangkelno polahe sampae sing ora karoan.

Emotion: disgusted
Pitutur ojo sampek srengen iku wes ono kat jaman biyen teko kanjeng Nabi sampek saiki yo terus ono. Tapi sing jenenge menungso mesti duwe emosi karo perkoro sing garai srengen, opo maneh nak wong iku maeng ora diperlakokno adil. Padal sing jenenge anuran maeng iku mestine kudu dilakoni soale anjuran iku ora mok angger anjuran tapi ono fungsine sing asline awak dewek kabeh durung patek ngerti opo sing dikarepno teko anjuran iku. Tapi anjuran sing ngongkon ojo sampek srengen iku ancene duwe manfaat sing gedene megilan nang kesehatan soale nag srengen terus iso dadekno akeh penyakit sing bakal metu karo iso dadekno wong iku maeng cepet tuwek.

Emotion: angry
Album foto keluarga kuwi nyimpen akeh kenangan amarga ning jaman kuwi durung ana teknologi digital lan nyimpen ning folder online. Ning meh kabeh keluwarga, album foto iki mesti ana lan digoleki yen wayah riyaya kanggo mengeti kenangan jaman isih cilik utawa anggota keluwarga sing wis seda. Album foto jaman biyen ana 2 jenis. Jenis sing kaping pisan kuwi sing bentuke kaya sarung plastik sing seukuran karo foto. Kaping loro, ana sing ukurana luwih gedhe lan digawe saka karton, plastik, lan lembaran sing ngeraketake kaya lem. Ananing album foto iki bisa nyimpen gambar-gambar lawas sing bisa mbangkitake memori lan bisa ngobati kangen marang keluwarga. 

Emotion: happy
Pas tahun wingi aku delok pengumuman sopo wae sing lulus ujian. Aku senenge pol soale aku lulus ujian. Sak liyane ikukonco-konco yo seneng lulus ujian teko kampus sing wes petang tahun gawe golek ilmu ambek golek pengalaman urip nag kota gede. Tapi sing garai seneng maneh yaiku acara sak marini lulus ujian yaiku wisuda. Acara iku sing paling dienteni bocah-bocah ambek konco-konco sing arep-arep ndang lulus soale wes pegel urip nang kampus. Bocah-bocah mesti pengen ndang lulus soale ben iso golek'i cita-cita'e sing diimpekno. Mangkane pas pengumumuman lulus ujian jelas seneng kabeh. Paling sing ora seneng yoiku nag lulus ujian tapi durung iso melok wisuda.

Emotion: happy
Lift kui panggon ngetut sing paling ora penake. kentute sih penak-penak wae. Nanging isin mergo kentut ning lift kui ora ono tombone. Kentut neng lift kui awak dhewe ora iso neng endi-endi. Awak dhewe kejebak neng kono. Awak dhewe kudu nahan isin mergone isih ketemu wong-wong sing ngambu kentute dhewe. Pas neng kono, awak dhewe arep jaluk ngapuro isin. Yen awak dhewe ora ngaku, wong-wong uga ngerti sopo sing kentut neng kono. Misale aku kentut neng lift koyo ngono yen ambune iso tak hirup dhewe mesthi tak lakoke. Makane kui, aku mending nahan kentut neng lift timbangane nahan isin neng kono.

Emotion: shame
Tertarik karo wong liyo mbasio awak dewe nduwe pasangan iku dadi hal sing sering banget kedaden. Kadangan, rasa tertarik iku mau isok marakno onok keinginan gawe nyedeki wong sing marakno awakmu tertarik dan isok berujung nang perselingkuhan. Nek wes ngono, awakmu kudu cepet-cepet nyegah. Onok cara ben awakmu isok nyegah potensi selingkuh iku mau. Siji, hindarono sosok sing marakno awakmu tertarik. Iku hal sing paling utama. Loro, renungno dampak buruke nek selingkuh. Selingkuh iku konsekuensine bakal dowo, dadi pertimbangno iku sisan. Telu, hubungi konco cedekmu. Awakmu butuh uwong gawe diajak diskusi dan entok dukungan gawe nyegah niat awak dewe gawe selingkuh. Papat, luangno waktu gawe dewean. Jernihno pikiranmu dan golek eroh opo song mbok butuhno nang suatu hubungan. Limo, terbuka karo pasangan. Ancen angel, tapi iki dadi solusi paling sehat. Ancen beresiko marakno ati pasanganmu lara, tapi mending larane saiki timbang engkok. Enem, perbaiki hubungan. Luangno waktu luwe akeh karo pasanganmu ben hubunganmu iku isok luwe harmonis maneh.

Emotion: angry
Nag wong sing tau kenek idune wong masio ora sengojo mesti jijike megilan padal sing kenek iku maeng yo duwe idu dewe tapi sing garai jijik iku kan teko wong liyo, teru ora ngerti wong iku maeng uripe koyok opo, sehat opo ora, ambek duwe penyakit opo kan ora ero. Mangkani ikitermasuk salah sijine faktor lapoo akeh wong sing jijik nag kenek idu. Dadi nag kenek idu yo langsung diilangi ae, tapi nag duwe roso jijik yo langsung dielap gawe opo kono sing penting kenek digawe ngilangi idu iku maeng. Yo ancene roso jijik utowo jember iku kadang nag terlalu nemen iso dadekno perkoro sing ora apik kanggo mentale wong iku maeng.

Emotion: disgusted
Koncoku tau nge prank koncone sing ulang taun pas nang sekolahan. Nah koncoku iku nguwei hadiah sing bungkus wes koyok kado, mari ngunu bungkuse iku kandele pol sampek pirang-pirang lapisan, angger masi sak lapis, iku ono tulisane "mogo-mogo dowo umure", ngunu terus sampek telong lapis, mari ngunu ganti "terusno olehmu buka kado". Teru dibukak terus kadone sampe kotak paling cilik tibake hadiah iku ali-ali emas sing abote sak gram. Nah bocahe maeng sing awitane mangkel ambek besengut yo maleh jumbul soale oleh hadih emas sing apike megilan masio iku ora gede. Tapi konggo deke mesti iku ora mok hadiah tok tapi mesti ono artine kanggo deke.

Emotion: surprise
Pengalaman sedih kui pancen angel. Embuh kenopo, pengalaman sedih kui luwih gampang diiling-iling timbangane pengalaman sing seneng-seneng.  Mungkin, pengalaman sedih kui arep ora mungkin dilalike nanging awak dhewe iso usah kanggo ngalihke pikirane dhewe neng urusan liyo. Awak dhewe kudu duwe kesibukan. Kesibukan kui ora mesthi kerjo nanging kegiatan opo wae sing awak dhewe iso fokus pas garap kui. Biasane kuwi hobi-hobi sing awak dhewe senengi, ngelukis misale. Pas awak dhewe goreske pensil neng kertas, ning pikirane dhewe mung opo sing awak dhewe arep gambar. Awak dhewe bakar mikir kui terus tekan gambare rampung. Dadi pikirane dhewe ora ono wektu kanggo mikir sing sedih mau.

Emotion: sad
Aku gelek ngandani koncoku nag metu-metu palang gowooh jaket kanggo jagani nag klambimu kembar ambek liyane soale saiki iku akeh sing klambi kembar ambek wong-wong sing ono nang sekitare tapi ora kenal. Contone pas dolan nang kota liyane tibake ono wong sing podo klambine ambek awakmu, nag ngunuku kan yo isin. Dadi ben iso gawe tomboh isin yo gowo klambi liyane utowo jaket ben iso kenek gawe ngerangkepi klambi sing podo iku maeng. Terus ora sampek marakno atimu isin polahe perkoro sing sepeleh maeng. Tapi asline perkor iku maeng kan ora masalah ambek perkoro sing biasa ae. Terus sing garai isin iku kan wonge dewe ora wong liyo.

Emotion: shame
Akeh perkoro sing garai wong sing didadekno saksi iku wedi pas dadi saksi kecelakaan. Lah sing garai iku maeng koyok contone aras-arasen ambek polisi sing ora mari-mari ambek sing wes terkenal polisi iku maeng mok golek duwek tok masio wes diwei keterangan sing bener. Terus wong-wong sing dijaluki saksi wedi nag garai utowo marakno duwe mungso ambek wong sing ngalami kecelakaan maeng. Terus ono sing wedi nag ora iso kerjo saole dadi saksi iku mesti biasane ora sakjam rong jam mesti pirang-pirang jam, nah wong sing dagangan kan yo mesti emoh kelangan pelanggan mangkane ora gelem dadi saksi soale wedi kelangan pelanggane sing tuku dodolane maeng.

Emotion: fear
Ono wae wong sing wedi karo jarum suntik. Sing jenenge jarum kui landep. Yen misale ditujepke neng kulite awak dhewe kui mesthi ngerasake lara. Ono benda asing sing mleb neng jero awak kui mesthi awak dhewe ngeroso ora penak. Aku ora ngerti-ngerti banget perkoro jarum suntik. Nanging aku ngerti ono jenis jarum suntik. Sing kesiji kui, jarum suntik lobange cilik. Jaram suntik kui biasane dienggo ngeleboke obat utowo vitaminneng awak pas awak dhewe lagi lara. Jaram suntik kui uga sing dienggo kanggo nyuntike vaksi pas wingi ono pandemi Covid-19. Sing keloro kui ono jarum suntik sing lobange luwih gedhe. Iki biasane sing digunake kanggo donor darah utowo ngeleboke banyu infus neng awak.

Emotion: fear
Koncoku minggu wingi cerita nag tanggal 17 bocahe bakal ngejak aku nang Suroboyo kanggo jipek hadiah sing teko undian salah sijine produk teh. Lah bocahe iku maeng cerito nag deke senenge megilan soale menang undian sing hadiahe sepeda motor terus iku sepeda sing ancene gepingine sampek saiki. Mangkane mari oleh kabar iku bocahe wingi langsung ngabari aku ngejak jipek sepedah iku tanggal 17 wingi. Aku asline gak percoyo soale akeh sing kenek bujuk polahe undian sing hadiahe gedene ngunu. Mangkane aku pas dikabari aku ngandani koncoku ayok budal tapi ati-ati ojo sampek kenek bijuk ambek omongane salese polahe diiming-iming hadiah iku maeng. 

Emotion: happy
Surprise utawa kejutan ulang taun iku saktenane kudu sing nyenengke lan ora bahaya. Nanging kadang wong iku ora mikir tekan kono, mung mikir seru apa ora wae. Miturut website cewekbanget.id, kebiasaan surprise utawa kejutan ulang taun sing sakjane mbahayake lan bisa gawe cilaka antarane yaiku nguncali karo ndog bosok. Wis tau ana kedadean bocah sing diuncali ndog bosok ing mripate akhire wuta amarga korneae rusak. Saliyane iku nggawe crita goro utawa prank uga kadang bisa nggawe cilaka. Misale kene ngeprank yen ana dulure sing kecelakaan, nanging kene ora ngerti yen bocah iki tibakne duweni hipertensi lan jantung amarga kaget banget. Mula yen ngewenehi kejutan ulang taun sing wajar-wajar wae sing penting kabeh seneng lan ora nggarai cilaka.

Emotion: surprise
Zat kimia kaya parfum, deodoran, lan uga akeh bahan liyane bisa marai awak tambah mambu. Nanging pancen ana zat sing yen kontak karo keringet malah dadi tambah mambu. Sajane menungsa kuwi mung kudu sregep ngerisiki awak saka kotoran sing nyumpet pori-pori. Kamangka, para pengusaha parfum iki uga sajane ora bisa njamin wong bisa wangi amarga reaksi keringet marang parfum iki uga bedha-bedha. Ana wong sing nggawe parfum malah tambah mambu lan luwih becik ora nganggo parfum. Kamangka, pas nganggo parfum iki wong kudu nyesuaikake karo kondisi awak lan kudu ana porsine ben mambune ora tambah ngganggu wong liya lan dadi guneman. 

Emotion: shame
Awak dhewe ojo sok ngeloki wong sing sering panikan. Wong sing misale lagi panik kui ketok bingungi dhewe. Kui pancen iso didelok dadi polah sing lucu. Nanging, awak dhewe kudune uga duwe simpati karo wonge kui, soale kui kondisi sing dheweke kui sebenere uga ora kepengin duwe. Wong sing duwe kondisi serangan panik kui ora iso ngedalike awake dhewe yen wis ono sing mancing. Masalahe, pancingane kui seko jobo awake, dadi ora bener-bener iso dikendalike. Mungkin iso yen wong-wong utowo lingkungan neng sekitare kui podo paham karo kondisine. Nanging neng lingkungan sing ora dikenal kui, bakal angel banget kanggo dheweke.

Emotion: fear
Awak dewe pasti tau sing jenenge ngguyu mergo kelakuane koncone awak dewe. Tapi nek digatekno maneh, kakean uwong iku senengane ngguyu pas wong liyo ngelakoni kesalahan, terutama nek kesalahan iku mau nggarakno wong itu dewe sing rugi. Misal wong iku kepleset lah, salah pas presentasi nang kelas lah, dan akeh malen kesalahan wong liyo sing isok dadi bahan ngguyu. Tapi pas de’e sing ngelakoni kesalahan terus diguyu karo wong liyo, maleh dadi isin terus keweden. Dan iku hampir kedaden nang kabeh uwong. Nek wes isin iku, rasane pasti maleh gak bebas kate lapo-lapo ae, wedi ngelakoni kesalahan sing podo. Roto-roto pasti ngeroso koyok ngono.

Emotion: shame
Mbah Marni iki wis meh 7 taun urip dewe ana ing Desa. Kabeh anake wis duwi panguripan dewe ana ing kutha. Saben dina, Mbah Marni kerja ngarit ana ing sawah supaya bisa ngewenehi mangan wedhuse. Kala-kala nalika Mbah Marni ndelok tanggane sing bisa guyon karo kaluwargane, dheweke ngerasa sedih. Ora ana sing bisa dijak ngarit, ora ana sing bisa dijak ngeresiki kandang wedhus, ora ana sing bisa dijak mangan bareng, lan liyane. Anak-anake Mbah Marni uga ora saben taun mulih ana ing Desa, amarga kadang penggaweane nggarai ora bisa mulih. Mbah Marni mung bisa sedih tur tetep dunga marang Gusti.

Emotion: sad
akeh-akehe wong nak masi utahan mesti metu ambek duwe roso jijik utowo jember nang awake, terus dibarenge roso mangkel barang. Nah kabeh iku maeng termasuk wujute roso jijik sing ono nang menungso mergo masi utowo delok utahan maeng. Nah utahan iku asline opo ta kok iso dadekno metune roso jijik ambek mangkel nang wong sing masi? sing jenenge utahan iku maeng yoiku barang utowo isi panganan sing ono nang jeru weteng terus ditokno teko lambe iku jenenge utahan, nah perkoro iku maeng kedaden polahe ono gangguan ambek wetenge wong sing ngalami perkoro iku maeng, yo ancene sing jenenge gangguan iku ora ono sing ngerti kapan tekone mangkane kadang ono wong sing moro-moro mutah tanpo ono sebab barang.

Emotion: disgusted
Wong sing kelem ning banyu kuwi risikone gedhe kanggo seda amarga bisa kena penyakit sing diarani asidosis. Asidosis yaiku kadar asam ning jero awak sing dhuwur banget. Asidosis iki efeke akeh, yaiku napas sing pedhot-pedhot, linglung, lara sirah, kanthi kesadaran sing mudhun. Ning kondisi normal, pH darah ning jerone getih yaiku sekitar 7,4. Asidosis kuwi bisa kedaden yen pH darah kurang saka 7,35 (asam). Perubahan iki bisa marai kerusakan organ. Wong sing kelelep banjur kesuwen ning banyu risikone gedhe bisa kena asidosis, kamangka yen wong sing wis kelem suwe bisa cepet seda yen ora ditulungi lan wajar yen akeh wong sing trauma kelelep. 

Emotion: fear
Kadang aku iku kedungguyu nag delok wong-wong sing jijik ambek sing jenenge coro utowo karlak. Sing garai guyu iku tingkahe iku lo, Wingi nane ae pas adeku teko, kan resik-resik omah, moro-moro bengok-bengok pas tak parani ambek mae karo pak, tibake mok ono coro pateng kemleler nang lemari tok. Ngunu ae gondamno wong sak omah. Pas tak takoni  tebake bocahe iku jijik sampek keweden. Padal biyen iku mesti senengane mateni coro ambek aku. Tapi saiki kok maelh jijikan. Terus bocahe kondo, nag deke jijik iku teko bakteri sing ono nang awake coro sing iso dadekno pirang-pirang penyakit. Yo bener iku tapi mosok mari jemok terus ora ijok.

Emotion: disgusted
Undian utawa lotre kuwi dadi salah siji kegiyatan sing ora bisa dadi penghasilan lan mung bisa ngandelake kabejoan. Nanging akeh wong kang seneng melu undian amarga ngerasa paling untung lan bisa oleh luwih akeh. Wong sing ngandelake undian iki pada kaya wong sing lagi judi amarga taruhan. Wong sing ngandelake undian iki mesti bakal stres yen ora oleh hasil sing dikarepake. Undian iki hasile ya ora pasti amarga bisa dadi salah siji sing bisa njegal mental amarga ngerasakake babagan sing ora tenang. Salah siji contone yaiku wong sing melu lotre ning Korea lan Amerika ngaku yen uripe ora tenang amarga mesti ngenteni menange undian iki. 

Emotion: surprise
Pas aku ngaji biyen ono koncoku srengen nang koncone soale dielokno bocahe ireng. Nah jarene guruku "nag dielokno ngunuku ojo digatekno, nag mok gatekno tambah dadi perkoro ora karuan, koyok geni nak ditambahi geni yo tambah bulat-bulat genine, dadi nag ono geni iku kudu disiram nganggo banyu, nah banyu iku rupani sabar maeng". Dadi nag srengen polahe diloko perkoro fisik iku ora apik. Mari ngunu nag jarene koncoku sing nang kota Pahlawan, "srengen polahe perkoro sepele koyok ngunuku iku nandakno nag wong iku maeng isek bocah TK, mosok polahe dielokno nganggo elok-elokan cah cilik terus srengen, yo ora berkelas blaslah".  

Emotion: angry
Wong nag salah nyelok jenenge wong iku yo kadang ono sing isin yo ono sing biasa ae, karek wongi sing nyeluk maeng. Nag ancen wonge biasa ae, yo ora atek isin yo wes koyok ngunuku. Mangkane ben ora isin yo pikirane ae sing diwalik ben ora perlu kakean mikir sing kahire dadekno roso isin sing kenemenen nag apan keleru nyeluk jenenge wong. Padal biasane wong sing dicelok ae ora lapo-lapo, tambah biasane wong sing diceluk maeng yo guyu karo wong sing nyeluk maeng. Mangkane roso isin pas salah nyeluk iku palang diilangno ambek jaluk sepuro gawe tomboh isin polahe salah nyeluk maeng. Dadi wes ora atek isin nag salah nyeluk jenenge wong.

Emotion: shame
Pas sekitar 6 ualan winggi akeh gempa sing dikabarno nang TV. Nah aku kuwatir nag nang daerah gonanku yo ono gempa soale yo dikabarno nag daerah gonanku gununge wes mulai ono aktivitas maneh. Soale aku wes tahu ngalami pas salah sijine gunung nang daerah tahu takwo iku bledos mesti nang kotaku ora ketok opo-opo terus yo ora iso lapo-lapo sampek pirang-pirang dino. Mangkane nag ono kedadean koyok ngunuku yo jelas wedi soale wes tau ngalami yo opo ora enake. Masio akeh sing nguwei bantuan tapi sing jenenge wedi iku ora gampang oleh ngilangnoe. Soale ancene bekase pol nang pikiran ambek nang ati. Opo maneh nag wes tau ngalami dewe jelas tambah ora karoan.

Emotion: fear
Panggon sing paling ora penak yen ketemu wong sing kelambine podo kui pas awak dhewe neng panggon kerjo. Awak dhewe ora mung isin mergo kelambine podo. Awak dhewe uga iso ngerasake isin mergo alesan liyane. Yen awak dhewe klambine podonan karo konco kerjone dhewe kui, wong-wong iso dadi salah nyeluk. Pas koncone dhewe kui nyeluk awak dhewe, nanging sing dimaksud kui koncone dhewe liyane sing nganggo kelambi sing podo, awak dhewe bakal ngerasa isin. Sing paling parah kui, sebenere dudu isine. Jajal bayangke, yen konco kerjone dewe kui ngelakoke kesalahan terus didelok langsung karo bose. Nanging mergo dheweke ora patio jelas deloke, sing diceluk lan diseneni kui dadine awak dhewe.

Emotion: shame
Wong sing wedi ambek barang utowo perkoro nag kenemenen iku yo iso dadekno deke iku maleh sawanen terus-terusan ambek barang utowo perkoro iku maeng. Mangkane nag wes kedaden perkoro iki maeng yo kudu ditambakno soale nag dibarno terus-terusan iku maleh iso dadekno gangguan mental ang wong iku maeng. Terus Jarene Halodoc.com cara oleh nambani barang yo bedo-bedo karek tingkat stres sing dadekno wong iku maeng trauma iku nemen opo ora. Soale iku yo mengaruhi carane nambani barang. Dadi nag ancene duwe trauma ngunuku yo nag iso nang diatasi ben ora dadekno gangguan mental sing iso ganggu uripe polahe keweden ambek perkoro iku maeng.

Emotion: fear
Yen awak dhewe ono neng panggon sing asing terus ngeroso wedi, awak dhewe kudu ngejak ngobrol wong-wong sing asli utowo wis suwe tinggal neng kono. Wonge kui iso sopo wae, iso wong sing ketemu neng warung, wong sing papasan pas lagi dolan, utowo wong-wong sing tinggal cerake dhewe. Sing marake awak dhewe wedi kui, awak dhewe ora ngerti wong-wongane koyo piye, iso wae wonge kui jahat utowo ora ramah klo wong sing teko seko jobo kotane. Padahal opo sing awak dhewe pikirke kui durung tentu bener. Awak dhewe ora bakal ngerti kui bener opo ora sak durunge awak dhewe ngobrol langsung karo wong-wong neng kono.

Emotion: fear
Sandy kuwi salah siji mahasiswa arkeologi ning fakultasku. Sandy iki aktif banget ning komunitas arkeologi bawah air. Komunitas iki nelusuri babagan peninggalan arkeologi sing ana ning laut kaya kapal kelem, arsip sing ana ning jero peti, lan uga peninggalan logam sing ana ning kero laut. Sandy iki dadi peneliti, dadi dekne uga njupuk sertifikasi renang lan uga nyilem kanggo ngelancarake penelitiane. Ing sawijining dina, Sandy iki dijak kancane penelitian ning wilayah Indonesia Timur. Pas Sandy nyilem, sandy iki nemokake harta karun kaya bongkahane kapal sing isih wutuh. Kapal iki bagian saka kapal kuno lan bisa dicek taun kapan kapal iki digawe. 

Emotion: surprise
Panganan bosok ancene iso dadekno wong sing delok ambek sing masih iku duwe roso gilo ambek jijik ora karoan mergo panganan sing bosok iku wes ora karoan rupane, terus sak liyane iku ambune barang yo wes ora koyok panganan maneh, tapi wes jeke sampah sing bosok sing wes ora apik maneh. Nah sak liyane ambu sing ora karoan maeng yo ono maneh yoiku laler sing bakal teko nang panganan sing bosok iku maeng terus akhire ngerebong panganan liyane sing ora bosok akhire dadekno penyakit nang endi-endi. Dadi nag ono wong sing jijik pas delok panganan bosok iku wes lumrah ambek biasan mergo ancene panganan maeng iku wes ora termasuk panganan maneh.

Emotion: disgusted
Tambah terkenale istilah serangan panik, tambah akeh sisan wong sing eroh. Sayange, definisi serangan panik iku tambah disalahgunakan. Contohe, wong beralasan nduwe serangan panik gawe ngehindar teko tanggung jawabe. Biasane wong sing koyok ngono iku self-diagnose alias ngeagnosis dewe tanpa konsultasi nang dokter. Padahal serangan panik iku gak seremeh iku. Serangan panik iku butuh bantuan tenaga medis nek kondisine wes nemen dan temenan isok nganggu penderitane gawe njalani rutinitas harian. Serangan panik iku gak mek sekedar rasa wedi, tapi luwe kompleks timbang iku. Dadi gawe awakmu sing sek ngaku-ngaku kenek serangan panik, ojok asal self-diagnose. Nek sampe kenek serangan panik temenan, kapok lho yo.

Emotion: fear